VisualEditor/Survey 2015/bg

Екипът за редактиране помоли за вашата помощ в подобряването на Визуалния редактор. Екипът има списък с най-належащите проблеми, но искаше да чуе и мнения, касаещи по-малки проблеми. Тези проблеми могат да направят редактирането не толкова забавно, за отнемат прекалено много време, или да са неприятни като порязване с хартия. Малките проблеми може да не изглеждат достатъчно важни, за да подадете съобщение за грешка, но екипът за редактиране искаше да чуе мнения за тях и да се опита да ги фиксира.

Те се свързаха с различни типове потребители и ги помолиха да споделят мислите си като кликнат върху тази връзка.

Бързото, опростено и анонимно проучване се проведе чрез Qualtrics. Имаше възможност за отговор на собствения език. Ако потребителят е приел да участва в изследването, то той се съгласява с това отговорите му да могат да бъдат използвани в съответствие с условията на ФУ. Това проучване бе задвижвано от Qualtrics и използването от тях на вашата информация е уточнено в тяхната политика на поверителност. Цялото изследване е публикувано по-долу.

Информацията, която потребителите споделиха, ще бъде използвана за подобряване на функциите и дизайна на Визуалния редактор. На тази страница е бъде публикувана препратка към крайните резултати.

Въведение
Това проучване бе проведено от Фондация Уикимедия, за да научи повече за опита на членовете на общността с Визуалния редактор в Уикипедия и сродните й проекти. Визуалният редактор е обогатен текстов редактор, който дава възможност да се редактира Уикипедия и други проекти, без да трябва да се учи уикитекстовото форматиране.



Тези скрийншоти са взети от статията "Галактика" в английската Уикипедия. Първият скрийншот (вляво) показва статията в режим на редактиране с Визуалния редактор. Вторият скрийншот (вдясно) показва същата статия в режим на редактиране с уикитекстовия редактор.

''Вие се съгласявате отговорите ви да могат да бъдат използвани в съответствие с тези условия. Това проучване се задвижва от Qualtrics и използването от тях на вашата информация е уточнено с тяхната политика на поверителност. За лицензиране и признание на авторството на скрийншота, вижте https://en.wikipedia.org/wiki/Galaxy.''

Въпроси

 * 1) Първо, към който проект най-често допринасяте?
 * 2) * Уикипедия
 * 3) * Общомедия
 * 4) * МедияУики
 * 5) * Уикикниги
 * 6) * Уикиданни
 * 7) * Уикиновини
 * 8) * Уикицитат
 * 9) * Уикиверситет
 * 10) * Уикипътешественик
 * 11) * Друг проект, спонсориран от Фондация Уикимедия
 * 12) * Обикновено не допринасям към какъвто и да е проект на Фондация Уикимедия.
 * 13) Колко често използвате Визуалния редактор, когато редактирате статии? (по скала от 0% до 100%)
 * 14) * Никога (0%)
 * 15) * (от 10% до 90%)
 * 16) * Винаги (100%)
 * 17) Каква е вероятността да препоръчате Визуалния редактор на нов редактор? (По скала от 0 до 10)
 * 18) * Винаги бих препоръчвал уикитекстовия редактор. (0)
 * 19) * (от 1 до 9)
 * 20) * Винаги бих препоръчвал Визуалния редактор. (10)
 * 21) Изберете всичко, което е подходящо:
 * 22) * В миналото използвах Визуалния редактор редовно, но сега използвам повече уикитекстовия редактор.
 * 23) * Опитах да се използвам Визуалния редактор, но често напускам страницата, без да се опитам да съхраня промените си.
 * 24) * Понякога започвам да редактирам с Визуалния редактор, но после преминавам към уикитекстовия редактор.
 * 25) * Предоставих обратна връзка за Визуалния редактор в уики, на страници като Обратна връзка.
 * 26) * Съобщих за грешки или се абонирах за списъците с грешки в Bugzilla или Phabricator.
 * 27) * Нито едно от посочените
 * 28) Това, което се нуждае от най-голямо подобрение във Визуалния редактор, е ...
 * 29) * Добавянето или редактирането на цитати или препратки
 * 30) * Изображения и други медийни файлове
 * 31) * Основното редактиране
 * 32) * Поддръжката за езици, различни от английския
 * 33) * Добавянето или редактирането на шаблони
 * 34) * Изпълнението и скоростта
 * 35) * Създаването или редактирането на препратки към други страници и уебсайтове
 * 36) * Копирането и поставянето
 * 37) * Беседването с други редактори
 * 38) * Преминаването назад и напред между Визуалния и уикитекстовия редактор
 * 39) * Настройка и промяна на категории
 * 40) * Наличието на два раздела за редактиране, вместо софтуера да помни кой редактор предпочитам да използвам
 * 41) * Работата при конфликт на редакции, без да ми показва уикитекст
 * 42) * Показването на разликите и историята на статиите визуално
 * 43) * Формулите, графичните карти, времевите таблици или другите видове специално съдържание
 * 44) * Стабилността и надеждността
 * 45) * Други
 * 46) Бих искал да видя подобрения в тази област (тази, избрана в предишния въпрос). Ако можех да направи промяна в тази област, бих променил ..
 * 47) Как научихте за това проучване?
 * 48) * Съобщение на беседата ми
 * 49) * Съобщение на беседата на друг редактор
 * 50) * От друга страница на уики
 * 51) * Имейл
 * 52) * Друг начин
 * 53) По желание: В случай, че имате въпроси относно вашите коментари или предложения, въведете вашето потребителско име тук, за да можем да се свържем с вас. Ако искате, можете да добавите уикито, в което да се свържем с вас. (Пример: Потребител:Xxxxxxxx в bg.wikipedia.org)

Резултати
Бяха изпратени 1 639 покани, включително някои дублиращи се поради свързването с десетки хора чрез имейл (от профили в Bugzilla, които не са свързани с уики профили). Към 17 април 2015 г. са завършени 508 проучвания в Qualtrics и две в уики.

На първо място, към който проект най-често допринасяте?
На този въпрос бяха получени 501 отговора.

Колко често използвате Визуалния редактор, когато редактирате статии?
На този въпрос бяха получени 452 отговора. Средната стойност е 40% използване на Визуалния редактор за редактиране на статия, а стандартното отклонение е 30%. Повечето отговори бяха равномерно разпределени, с групи сред хората, които почти никога не използват Визуалния редактор и редактори, които почти винаги го използват.

Каква е вероятността да препоръчате Визуалния редактор на нов редактор? (по скала от 0 до 10)
На този въпрос бяха получени 449 отговора. Средната стойност е 60% със стандартно отклонение от 30%.

Този отговор е в много силна корелация (р=<0.0001) с това дали отговорилия често използва Визуалния редактор.

Изберете всичко, което е подходящо:
На този въпрос бяха получени 453 отговора.

Това, което се нуждае от най-голямо подобрение във Визуалния редактор, е ...
На този въпрос бяха получени 433 отговора.

Редът на елементите (с изключение на "Друго") беше разбъркан, така че различните хора видяха различни елементи в горната част на списъка. Най-популярният отговор е "Добавянето и редактирането на шаблони", следван от "Преминаването назад и напред между Визуалния и уикитекстовия редактор", "Добавянето или редактирането на източници или препратки", и "Изпълнението и скоростта". Отговорите бяха корелирани с това, колко често участника използва Визуалния редактор. Хора, които използват Визуалния редактор за повечето от редакциите си, са най-заинтересовани от подобрената поддръжка на източници, като например автоматичното им запълване с Citoid; на обогатените възможности за копиране и поставяне; както и на специални видове съдържание, като например математически формули. Хора, които рядко или никога не използват Визуалния редактор, бяха по-заинтересовани от производителността и надеждността, както и от по-общи или несофтуерни проблеми; те бяха сравнително незаинтересовани от поддръжката на шаблони или източници в рамките на Визуалния редактор.

Ако можех да направя промяна в тази област, бих променил ...
На този въпрос бяха получени 300 отговора.

Общи: Редактори, които често използват Визуалния редактор, имат различни притеснения в сравнение с тези, които го използват рядко или никога. Тези, които коментираха, смятат Визуалния редактор за превъзходен за писане, редактиране чрез копиране и редактиране на таблици (с изключение на таблици, генерирани от шаблони). Няколко сложни работни процеса, по-специално тези, свързани с шаблони и цитати, бяха във фокуса на загриженост за хората, които използват Визуалния редактор десетки или стотици пъти на месец. Редакторите, които рядко или никога не използват Визуалния редактор, са по-заинтересовани от качеството на на Parsoid на конвертиране на HTML-а (използван от Визуалния редактор) в уикитекст, от способността да се премине към уикитекстовия редактор, или от общата работа на Parsoid. Някои потребители биха искали да видят Визуалния редактор активиран на именните пространства за беседи или в именното пространство за проекти. Няколко от отговорилите използваха полето за предложения за да кажат, че не трябва да бъде позволена употребата на Визуалния редактор от други редактори, или че употребата му ще блокира личностното израстване на нови редактори.

Потребителски интерфейс: Някои от докладваните проблеми произтичат от липсата на познание за характеристиките на Визуалния редактор. Например, въпреки че по-голямата част от анкетираните казват, че понякога преминават от Визуалния към уикитекстовия редактор, малцина вярваха, че тази функция не съществува. Някои други смятаха, че не е било възможно да се вмъкнат или редактират нови шаблони. Тези функции може да не са достатъчно видни, или редакторите може да се възползват от ръководство за интерфейса, за да открият разположението на тези елементи, като например този, предложен в T89074. Няколко редактора казаха, че създаването и редактирането на вътрешните и външните препратки е объркващо. Екипът на изследвания на дизайна също определи това като проблемна област при тестването за потребителя преди да започне изследването, и в момента се тестват подобрения.

Източници:  Повечето от опасенията за източниците са или ще бъдат решени чрез системата Citoid, с помощто на по-добър локален TemplateData, и/или чрез подобрения в системата за шаблони като цяло. Във Визуалния редактор ще трябва да бъдат направени някои промени, като например способността да даваме имена на източниците. На някои други предложения, като това за по-добра поддръжка за числа в страници и вложени източници, може да се наложи да бъдат обработени чрез промени в разширението Източник. Исканията включваха поддръжка за уикишаблоните. Шаблони, които съдържат или показват източници могат да се добавят и да се виждат във Визуалния редактор. Въпреки това, съдържанието им не се актуализира по време на сесия за редактиране, защото това значително би натоварило работата на редактора. Промените в източниците се появяват веднага, ако страницата използва по-бързия, по-опростен и изчистен таг ; все пак, в момента този етикет не поддържа форматирането на колони. Анкетираните също така препоръчаха да има възможност за редактиране на източник чрез натискане му в списъка с източници - функция, която е планирана за Визуалния редактор.

Локални проблеми: Някои редактори казаха, че Визуалния редактор не е толкова удобен, защотото параметрите, които те обикновено използват, не присъстват  или не са правилно приоритизирани в TemplateData. Опциите, автоматично представени вътре в диалоговия прозорец на шаблона, се контролират от общността в уикито, а не във Визуалния редактор. Например, дали да се добави параметър по подразбиране в шаблона  зависи от това дали този параметър е маркиран като " " или " " в TemplateData на този шаблон в локалното уики.

Работа:  Бъговете, които водят до загуба на текст и бавната работа са значителен повод за притеснение за някои редактори, особено редактори, които имат по-стари или по-бавни компютри, или които преподават редактиране на други. Ефективността е подобрена значително след започването на проучването, и е планирана допълнителна работа, която трябва да се справи с тези проблеми.

Други повтарящи се искания: С изключение на последните две, повечето от тях вече са планирани или се разработват. Редактирането на раздел не намалява конфликтите на редакции и парадоксално, но не подобрява времето за зареждане във Визуалния редактор. Вместо това, екипът работи по дългосрочен план, позволяващ на редакторите по-скоро да променят отделни части от страница като таблица или параграф, отколкото цели раздели наведнъж. Екипът не планира предоставянето на вграден правописен или граматически коректор, тъй като е малко вероятно проверката на правописа да може работи така добре или така бързо във Визуалния редактор, както в коректорите, които редакторите вече имат на уеб браузърите си.
 * По-добра поддръжка на специалните символи, особено за вмъкване на двойки от символи (например чужд стил кавички); което бе изпълнено след началото на изследването.
 * По-добра поддръжка на копирането и поставянето на източници между статии
 * Редактиране на място на съдържанието на шаблони като инфокутиите
 * Двупосочно преминаване между средите за редактиране
 * Поддръжка за Internet Explorer 9
 * По-малко "мръсни разлики" (непохватни промени при уикитекстовото редактиране, които не засягат външния вид на страницата)
 * Възможност в рамките на Визуалния редактор за качване на снимки в Общомедия или локално
 * Редактиране на раздел
 * Вградена проверка на правописа

Как научихте за това проучване?
423 души отговориха на този въпрос. 82% заявиха, че са получили покана на собствените си беседи. 9% са получили покана чрез имейл. 6% са последвали препратката към проучването от беседата на някой друг. 2% избраха "Друго", а около половината от тях посочиха, че са получили съобщението в уики или по имейл, например, съобщение по имейл до пощенския списък за преводачи. Един от участниците е намерил препратката от друга уикистраница.

Езици
Почти всички покани за участия бяха изпратени на английски език. Почти 40% от участниците в проучването избраха да участват на език, различен от английския. Хора, които попълниха анкетата на английски, френски или немски език е по-вероятно да са използвали Визуалния редактор редовно в миналото, но не и в момента. Хора, които попълниха анкетата на английски или немски език е по-вероятно да са излезли от редактирането, без да са съхранили прамените или да са преминавали към уикитекстовия редактор на по време на редактиране. Участници, попълнили анкетата на английски език, с доста по-голяма вероятност са дали отзиви или са докладвали бъгове.

Новооткрити бъгове

 * T97323: Improve tabbing in template dialog